Groot Afval — Christene Vertrek | El-Roi
Groot Afval — Christene Vertrek
Opsomming: Die “vertrek” (Gr. apostasia) van 2 Thessalonicense 2:3 sal die openbaring van die mens van sonde (die Antichris) voorafgaan. Die vertaling van apostasia as “afval” is jammer omdat dit slegs ‘n afgeleide of sekondêre betekenis van die woord is. Die primêre betekenis van hierdie woord is “vertrek”, wat in dié vers na die wegraping van die kerk verwys.
“Want die Here self sal van die hemel neerdaal met ‘n geroep, met die stem van ‘n aartsengel en met geklank van die basuin van God; en die wat in Christus gesterf het, sal eerste opstaan. Daarna sal ons wat in die lewe oorbly, saam met hulle in wolke weggevoer word die Here tegemoet in die lug; en so sal ons altyd by die Here wees. Bemoedig mekaar dan met hierdie woorde” (1 Thess. 4:16-18 – die woord wegraping is van die woord wegvoering [Gr. harpazo]in vers 17 afgelei).
In Paulus se prediking in Thessalonika, asook in sy brief daarna, het hy aan die gemeente gesê dat die Here Jesus die Christene voor die openbaring van die Antichris en die oordele van die dag van die Here tydens die groot verdrukking sou kom haal. Hy het hulle geleer om God se “Seun uit die hemele te verwag, wat Hy uit die dode opgewek het, Jesus wat ons van die toekomstige toorn verlos” (1 Thess. 1:10). “Want God het ons nie bestem tot toorn nie, maar om die saligheid te verkry deur onse Here Jesus Christus” (1 Thess. 5:9).
Vir die Christene is daar dus, soos in die tyd van Noag en Lot, verlossing en uitredding uit die uur van God se oordele oor ‘n sondige wêreld. Deur die wegraping sal hulle dit ontvlug, soos wat Jesus ook in sy profetiese rede aangedui het: “Waak dan en bid altyddeur, sodat julle waardig geag mag word om al hierdie dinge wat kom, te ontvlug en voor die Seun van die mens te staan” (Luk. 21:36). Die soekers na ‘n valse, humanistiese vrede buite Christus sal egter nie die komende oordele van die verdrukking ontvlugnie. Hulle sal deur die skielike verderf van die Antichris se openbaring en God se oordele oorval word (1 Thess. 5:3).
Paulus herbevestig aan die gemeente dat daar éérs ‘n vertrek (apostasia) moet plaasvind, daarna sal die mens van sonde en seun van die verderf (die Antichris) geopenbaar word. Wanneer hy gekom het, sal hy homself in die tempel van God (in Jerusalem) tot God verklaar. Dit het in daardie stadium nog nié gebeur nie (2Thess. 2:3-4).
Hierna herhaal Paulus die volgorde van eindtydse gebeure en vestrek terselfdertyd meer besonderhede oor wat in daardie tyd sal gebeur. Hy herinner die gemeente ook aan sy preke wat hy hieroor gelewer het: “Onthou julle nie dat ek dit altyd vir julle gesê het toe ek nog by julle was nie?” (2Thess. 2:5). Vanaf vers 6 sê hy dat éérs moet die teëhouer uit die weg geruim word (die wegraping), dán sal die ongeregtige (die Antichris) geopenbaar word. Die Antichris sal nog ‘n lewende persoon op aarde wees wanneer Christus hom deur die verskyning van sy wederkoms tot niet sal maak.
Luk. 8:13. “…in die tyd van versoeking val hulle af.” (“…and in time of temptation fall away”).
1 Tim. 4:1. “…van die geloof afvallig sal word…” (“…depart from the faith”).
Heb. 3:12. “…van die lewende God afvallig word…” (“…departing from the living God”).
Luk. 2:37. “Sy het nie weggebly van die tempel nie…” (“…[she] departed not from the temple”).
Luk. 4:13. “…het hy ‘n tyd lank van Hom gewyk.” (“…he depatrted from Him for a season”).
Luk. 13:27. “Gaan weg van My…” (“Departfrom Me…”).
Hand. 12:10. “…die engel [het] hom verlaat.” (“…the angel departed from him”).
Hand. 15:38. “…wat… hulle verlaat het” (“…who departed from them”).
Hand. 19:9. “…het hy van hulle weggegaan” (“…he departed from them”).
Hand. 22:29. “…[hulle het] hom dadelik laat staan” (“…they departed from him”).
2 Kor. 12:8. “…dat hy van my sou wyk” (“…that it might depart from me”).
1 Tim. 6:5. “Onttrek jou aan sulke mense.” (“…from such withdraw thyself”).
2 Tim. 2:19. “…afstand doen van die ongeregtigheid” (“…depart from iniquity”).
In die lig van die voorbeelde hierbo is dit duidelik dat die grondbetekenis van die woord “apostasia” en sy werkwoord “aphistemi” duidelik vertrek (Eng. depart) is. Dit is die rede waarom “apostasia” in 2 Thess. 2:3 in die volgende sewe Engelse Bybels voor die King James Version van 1611 as departing first vertaal is:
Wycliffe Bible, 1384; Tyndale Bible, 1526; Coverdale Bible, 1535; Cranmer Bible, 1539; Breeches Bible, 1576; Beza Bible, 1583; en die Geneva Bible, 1608.
Die Vulgaat gebruik die Latynse woord “discessio” wat “die vertrek” beteken. Die Amplified Bible erken dié betekenis in ‘n voetnota oor “afvalligheid”: “A possible rendering of apostasia is departure [of the church].” 2Thessalonicense 2:3 se volle betekenis is dus:
Die botsende sienings van ons tyd het nie so seer met onkunde oor die betekenisse van “apostasia” te doen as wat dit met dogmatiese vooroordele te doen het nie. So baie mense wil (in blinde navolging van hulle kerke se teoloë) net eenvoudig nie in ‘n wegraping voor die openbaring van die Antichris glo nie, daarom vereng hulle “apostasia” se betekenis tot slegs geestelike afvalligheid en niks meer nie.
‘n Eerlike en bybelgetroue uitleg van 2 Thess. 2:3 is dat “apostasia” in die volle omvang van sy betekenis bedoel word – beide wat vertrek en geestelike verval beteken. Die woord moet dus nie tot sy afgeleide betekenis van “afvalligheid” beperk word nie.
Paulus stel dus eers die feit van die wegraping, die openbaring van die Antichris en sy goddelose hervormings in vers 3-4 en herhaal dit dan met die byvoeging van verdere besonderhede in vers 6-12:
“Hieraan ken julle die Gees van God: elke gees wat bely dat Jesus Christus in die vlees gekom het, is uit God; en elke gees wat nie bely dat Jesus Christus in die vlees gekom het nie, is nie uit God nie; en dit is die gees van die Antichris waarvan julle gehoor het dat hy kom, en hy is nou al in die wêreld. Julle is uit God, my kinders, en het hulle oorwin, omdat Hy wat in julle is, groter is as hy wat in die wêreld is… Hy wat God ken, luister na ons; hy wat nie uit God is nie, luister nie na ons nie. Hieruit ken ons die Gees van die waarheid en die gees van die dwaling” (1Joh. 4:2-6).
Die afval wat ná die openbaring van die Antichris op aarde sal plaasvind, sal baie erger as die afvalligheid van die laaste dae voor die wegraping wees (vgl. 1 Tim. 4:1, 2 Tim. 3:1-5 en 4:2-4). Wanneer die Antichris gekom het, sal die hele aarde in morele en geestelike duisternis gedompel word. Uit die morele verval sal ‘n internasionale sonde-kultuur gevestig word waarin die ergste denkbare immoraliteit, normloosheid, korrupsie, diefstal en wreedheid sal voorkom.
← GEHEIME ORGANISASIES
Die Lewende Kerk van God →